``



**К У Б А – Любов завинаги**

**КОМБИНИРАНА ОБИКОЛНА ПРОГРАМА С**

**МИНИ ПОЧИВКА НА ВАРАДЕРО**

T MUNDI



**9 дни / 7 нощувки/ 7 закуски/ 4 обяда/ 1 вечеря/ 3 пансиона all inclusive във Варадеро**

**По маршрут**: София – Париж – Хавана – Пинар дел Рио – Винялес – Гуама – Тайно - Сиенфуегос –

Тринидад – Санта Клара – Варадеро – Хавана – Париж – София

----------------------------------------------------------------------------------------------------------------------

**Групово пътуване: НОВА ДАТА от** **29 ноември до** **07 декември 2016 г.**

**----------------------------------------------------------------------------------------------------------------**

**1 ден – София – Париж - Хавана**

Излитане в 07.10 ч. от летище **София** с полет на авиокомпания AIR FRANCE за **Париж.** Кацане в 09.20 ч. Излитане в 10.45 ч. за Хавана. Кацане на летище Хосе Марти в 15.10 ч. Трансфер и настаняване в хотел. Коктейл за „добре дошли”. **Нощувка.**

**2 ден – Хавана**

**Закуска.** Начало на целодневна туристическа обиколка на Хавана, включваща съвременната част на Хавана – Хаванският МАЛКА БУКВА университет, Площадът на Революцията, известната крайбрежна улица Малекон, гробището Христофор Колумб и кварталът Ведадо. Спирка на колониалната част на града, минавайки покрай Ел Капитолио, сградата на Театъра, Прадо авеню, Президентския дворец и Централния парк. **Обяд** в местен ресторант**.** Обиколката продължава пеша из историческатаи колониална част на града **(UNESCO) –** Площадът на Катедралата, Площадът Сан Франциско де Асис, великолепният Площад на Оръжията, Дворецът Вилануева, Ел Темплете, Градският музей в Двореца на Капитаните и други интересни обекти. По желание - урок по салса /1 час/, разходка в стар модел американска кола /1 час/. Връщане в хотела. **Нощувка.**

**3 ден – Хавана – Пинар дел Рио - Винялес - Хавана - кабаре Тропикана**

**Закуска.** Целодневна екскурзия до **Пинар дел Рио**, най - известната западна провинция на Куба, известна с най - качествената тютюнева плантация в света. Посещение на фабрика за производство на цигари и запознаване с работния процес. Продължаване за долината Винялес и спирка на Лос Хасминес за панорамна гледка към уникалния и живописен пейзаж на долината и нейните скални причудливи образования „Моготес“, естествено изваяни от природата. Следва разходка с традиционна лодка по подводна река в Индианската пещера. **Обяд** в местен ресторант. Посещение на праисторическите стенописи (пещерни рисунки върху най - древните скали в страната). Връщане в хотела в Хавана. Потопете се вечерта в незабравимата атмосфера на шоу от ритми, цветове и многообразие на най - известното кабаре на Карибите – **Тропикана**, разположено на открито в една екзотична тропическа градина (срещу допълнително заплащане). След края на спектакъла – трансфер до хотела. **Нощувка.**

**4 ден – Хавана – Гуама – Тайно - Сиенфуегос – Тринидад**

**Закуска.** Отпътуване към южната част на острова и за **Тринидад.** Първа спирка по пътя в **Гуама** за посещение на ферма за крокодили и следваща в селището **Тайно.** Пристигане в град **Сиенфуегос -** „Перлата на юга”, разположен в красив залив, пазен от крепостта Хагуа. Туристическа програма, включваща посещение на парка Хосе Марти, главния площад със сгради - шедьоври от XIX и XX в., театъра Томас Тери, Двореца на Долината, построен между 1912 и 1917 г. **Обяд** в местен ресторант. Продължаване за **Тринидад**. Настаняване в хотел**.** Коктейл за „добре дошли”. **Вечеря**. **Нощувка.**



**5 ден – Тринидад – Санта Клара – Варадеро (All inclusive)**

**Закуска.** Полудневна обиколка на **Тринидад (UNESCO)**, включваща посещение на Романтичния музей, който представя бита и архитектурата на колониалното минало на Тринидад, намиращ се в прекрасен дворец. След това следва Канчанчара бар – стара сграда с атмосфера от XVIII в., където можете да дегустирате уникален коктейл с ром, приготвен от сока от захарна тръстика. **Обяд** в местен ресторант. Отпътуване за **Санта Клара,** прекосявайки историческата Долина **(UNESCO)** със старитеплантации на захарна тръстика. Пристигане в **Санта Клара,** последното място, където е пребивавал Че Гевара с посещение на Мавзолея и Музея, посветен на неговия изключителен живот. Следва обзорна обиколка, включваща Оръжейния влак, свързан с важни моменти от Кубинската революция. Продължаване за курорта **Варадеро**,славещ се с фините бели пясъчни брегове и прозрачни води, които го нареждат сред челната тройка на най – романтичните плажове в света. Настаняване в хотел. **Изхранване на база All inclusive (всичко включено в цената)**. **Нощувка.**

**6 ден – Варадеро (All inclusive)**

**Закуска.** Свободен ден, в който можете да изживеете съкровените си мечти, отпуснати блажено в хамак с кубинска пура и освежаващ коктейл от екзотични плодове, а вечерта, без колебания, да се отдадете на лудите страсти, които Карибско море разпалва. **Изхранване на база All inclusive (всичко включено в цената). Нощувка.**

**7 ден – Варадеро (All inclusive)**

**Закуска.** Свободен ден за плаж и почивка. **Изхранване на база All inclusive (всичко включено в цената). Нощувка.**

**8 ден – Варадеро – Хавана – Париж**

**Закуска.** Свободно време до обяд. Трансфер от хотела до летище Хосе Марти в Хавана за обратния полет до Париж в 17.50 ч.

**9 ден – Париж – София**

Кацане в **Париж** в 08.35 ч**.** В 10.20 ч. излитане за София. Кацане на аерогара **София** в 14.05 ч.

**КРАЙНА ЦЕНА НА ТУРИСТ с включени летищни такси: ~~4217 лв.~~ 3885 лв.**

**Ранни записвания: отстъпка от 120 лв. от пакетната цена за записвания до 10.03.2016 г.**

**Пакетната цена включва:** самолетен билет София – Париж – Хавана – Париж – София на авиокомпания AIR FRANCE, летищни такси, **7 нощувки със закуска, 4 обяда, 1 вечеря,** от които, 3 - в Хавана в хотел Tryp Habana Libre 4\*\*\*\* или подобен, 1 – в Тринидад в хотел Trinidad del Mar 4\*\*\*\* или подобен, 3 – във Варадеро в хотел Melia Las Antillas 4\*\*\*\* или подобен **на база All inclusive,** коктейл за „добре дошли” в хотела в Хавана и Тринидад, всички трансфери, упоменати в програмата, туристическа програма, екскурзоводско обслужване на английски/испански език с превод на български език, водач – преводач от агенцията.

**Забележка:** Впакетната цена са включени летищни такси на стойност 280 ЕUR. В случай на тяхна промяна при издаването на самолетните билети, разликата ще бъде добавена към доплащането на пакетната цена. Пакетната цена е калкулирана при курс 1 USD = 1.75 лв. При промяна в курса, пакетната цена ще бъде преизчислена.

**Пакетната цена не включва:** входна виза за Куба – официална такса 40 USD при подаване на документите от туристическата агенция, при лично подаване – 15 USD, изходна такса от Куба – 25 USD (заплаща се на летището при излитане от Хавана), бакшиши за местни екскурзоводи и шофьори – 35 EUR, посещение на нощното шоу в кабаре Тропикана – ~115 EUR при мин. 2 тур. (цената включва шоу, ¼ бутилка ром, мини бутилка пенливо вино марка Freixenet, трансфер, изисква се предварителна резервация при сключване на договора за пътуване и плащане с основния пакет), урок по салса /1 час/ - 15 EUR, разходка в стар модел американска кола /1 час, 4-ма на кола/ - 15 EUR на турист.

**Доплащане за:**

**•** единична стая – 395 лв.

**•** медицинска застраховка с покритие 25 000 EUR – 18 лв., над 65 г. – 27 лв., над 70 г. – 36 лв.

**•** при недостигнат мин.брой от 15 туристи и при записани не по – малко от 12 тур. – 90 EUR

**Минимален брой туристи за осъществяване на екскурзията:** 15 туристи

**Срок за уведомление при недостигнат минимален брой туристи:** 10 дни преди началната дата.

**Необходими документи:** задграничен паспорт с 6 – месечна валидност към крайната дата на пътуване; няма санитарни и медицински изисквания за пътуване до Куба. За издаването на кубинска туристическа виза е необходимо да се представят валиден задграничен паспорт с 6-месечна валидност към крайната дата на пътуване.

**Начин на плащане**: депозит – 50 % от пакетната цена, доплащане – до 30 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160153000000034/ 30.06.2015 г.**

